**ИНФОРМАЦИЯ**

**за дейностите по проект „Независим живот за гражданите на Кайнарджа”**

Продължават дейностите по проект BG05M9OP001-2.002-0065-С001 „Независим живот за гражданите на Кайнарджа”, който се осъществява с финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз. Проектът се реализира от Община Кайнарджа в партньорство със СОНИК СТАРТ ООД, като продължителността на предоставяне на услугите е 18 месеца.

След направена оценка на потребностите на обслужваните до 11.03.2016 г. потребители, на подалите заявления за ползване на услугите по проекта и кандидат-потребители от проект „Нови възможности за грижа” бяха определени нуждаещите се 76 потребители, които от месец април 2016 г. имат достъп до почасови социални услуги в домашна среда за лична помощ, за социална подкрепа и помощ при комунално-битови дейности. Потребителите – хора с увреждания и самотно живеещи възрастни хора над 65 години, в невъзможност да се самообслужват сами, ежедневно са обгрижвани от 35 домашни помощници и 32 социални асистенти.

През периода м. май – м. юли 2016 г. доставчиците на социални услуги ежемесечно участват в групови и индивидуални супервизии, водени от експертите на СОНИК СТАРТ ООД. На тези срещи им се предоставя възможност да споделят трудности, с които са се сблъсквали при доставянето на услугата, мотивирани са да са всеотдайни в грижите си към потребителя, оказвана им е помощ при разграничаването на личните от служебните проблеми.

През същия период експерти на СОНИК СТАРТ ООД са провели 31 индивидуални срещи с потребители на социални услуги, от които се вижда, че обслужваните хора са доволни от полаганите за тях грижи.